કુલ ૧૦૦ માર્કસની ઓબ્જેક્ટીવ ટાઈપની આ પરીક્ષા બપોરે ૧૨ વાગે શરૃ થઈ હતી અને ૧ વાગ્યા સુધી ચાલી હતી.માત્ર એક કલાકની આ પરીક્ષા માટે છેલ્લા અનેક દિવસોથી રાજ્યના મહેસૂલ વિભાગ સહીત તમામ જીલ્લા કલેકટરોને સ્ટેન્ડ ટુ રાખવામા આવ્યા હતા અને આ પરીક્ષા માટે ખાસ સ્ટેટ લેવલની કમીટી પણ રચવામા આવી હતી.ઉપરાતં તમામ જીલ્લા કક્ષાએ કલેકટર હેઠળ નોડલ ઓફીસરો તથા અધિક કલેકટરોને ફરજ પર રાખવામા આવ્યા હતા અને સંવેદનશિલ પરીક્ષા કેન્દ્રોની અલગ યાદી તૈયાર કરીનેઆ કેન્દ્રો પર ખાસ સઘન વ્યવસ્થા ગોઠવવામાં આવી હતી.જ્યારે મોટા ભાગના શહેરોના મોટા ભાગના કેન્દ્રોમાં સીસીટીવી કેમરા હોઈ ક્યાંય પણ ગેરરીતિ કે કોપી કેસના બનાવ જોવા મળ્યા નથી. અમદાવાદ શહેરમાં ઈસ્ટ અને વેસ્ટ ઝોન એમ બે ઝોનમાં ૨૭૯ કેન્દ્રો પરીક્ષા લેવાઈ હતી.જેમાં નોંધાયેલા ૧,૦૬,૦૨૨ ઉમેદવારોમાંથી ઈસ્ટ ઝોનમાં ૪૦,૨૭૪ અને વેસ્ટ ઝોનમાં ૫૩૦૦૬ ઉમેદવારો સહીત ૯૩૨૮૦ ઉમેદવારોએ પરીક્ષા આપી હતી જ્યારે ૧૨,૭૪૨ ઉમેદવારો ગેરહાજર રહ્યા હતા. મેહસૂલ વિભાગના જણાવ્યા અનુસાર હવે આગામી એક સપ્તાહમાં પરીણામ પણ જાહેર કરી દેવાશે તેમ વિભાગે જણાવ્યું હતું.